Blindheims kvinnelag tok bronse i serien sesongen 1992/93. I 1993/94-sesongen spilte laget cupfinale, men tapte 3-1 mot Koll. Samme år valgte laget å trekke seg fra videre eliteseriespill, men rykket opp igjen i 1995/96-sesongen. Etter dette spilte laget 13 sesonger i eliteserien, før de i 2008/09 rykket ned til 1. divisjon. Laget rykket opp igjen i 2013. Den første sesongen etter elitseriecomebacket endte med en 5.-plass i serien. Siden 2017/18 har laget spilt i regional 2. divisjon.